Σαούλιους Μικολιούνας

Ο Σαούλιους Μικολιούνας (λιθουανικά: Saulius Mikoliūnas) (γενν. 2 Μαΐου 1984) είναι Λιθουανός επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος για την Ζάλγκιρις Βίλνιους. Είναι διεθνής με την Εθνική Λιθουανίας, της οποίας είναι ο παίκτης με τις περισσότερες συμμετοχές (101).

Σταδιοδρομία σε συλλόγους 

Τον Ιανουάριο του 2005, ο Μικολιούνας μετακόμισε στη σκωτσέζικη Χαρτ οφ Μιντλόθιαν ως δανεικός από τνην ΦΜΚ Κάουνας. Ήταν βασικός στην πρώτη ομάδα, ωστόσο η ασυνέπεια ήταν πάντα πρόβλημα στην καριέρα του στις Καρδιές. Φίμωσε πολλούς κριτικούς με τον νικητήριο γκολ του εναντίον της Χιμπέρνιαν ΦΚ στις 26 Δεκεμβρίου 2006. Ο Μικολιούνας ανακοίνωσε στις 2 Δεκεμβρίου 2008 ότι ήθελε να φύγει από τον σύλλογο του Εδιμβούργου μετά τη σεζόν 2008–09, για να αντιμετωπίσει μια νέα ποδοσφαιρική πρόκληση αφού πέρασε τέσσερα χρόνια στον σύλλογο. Στις 27 Απριλίου 2009, επιβεβαιώθηκε με άμεση ισχύ ότι είχε αποχωρήσει από την ομάδα.

Τον επόμενο μήνα, ο Μικολιούνας δήλωσε ότι επρόκειτο να υπογράψει στη Σουόνσι Σίτι με ελεύθερη μεταγραφή κατά τη διάρκεια της καλοκαιρινής μεταγραφικής περιόδου, αλλά η κίνηση χάλασε όταν ο προπονητής της Σουόνσι, Ρομπέρτο Μαρτίνεθ, μετακόμισε στη Γουίγκαν Αθλέτικ. Τελικά, ο Μικολιούνας υπέγραψε τριετές συμβόλαιο με την ουκρανική Άρσεναλ Κιέβου.

Τον Ιανουάριο του 2013, ο Μικολιούνας μετακόμισε στην επίσης ουκρανική ΦΚ Σεβαστόπολ. Στο τέλος της σεζόν, η ομάδα του πέτυχε την άνοδο στην Πρέμιερ Λιγκ Ουκρανίας. Τον Αύγουστο του 2014, υπέγραψε στην λευκορωσική ΦΚ Σαχτιόρ Σολιγκόρσκ.

Τον Δεκέμβριο του 2015, η λιθουανική Ζάλγκιρις Βίλνιους ανακοίνωσε ότι ο Μικολιούνας θα μετακομίσει στον σύλλογο για τη σεζόν 2016. Έκτοτε, έχει εμφανιστεί σε περισσότερα από 150 παιχνίδια για τη Ζάλγκιρις, κέρδισε τον τίτλο του Πρωταθλήματος Λιθουανίας τρεις φορές και σήκωσε το Κύπελλο Λιθουανίας τέσσερις φορές με την ομάδα του.

Στις 9 Μαΐου 2019, ο Μικολιούνας έλαβε δίπλωμα προπονητή UEFA B.

Εθνική ομάδα 
Ο Μικολιούνας έκανε το ντεμπούτο του στην Εθνική Λιθουανίας το 2004, σε έναν φιλικό αγώνα ενάντια στην Πορτογαλία και σκόραρε το πρώτο του γκολ το 2007, εναντίον της Γεωργίας. Το επόμενο γκολ ήρθε ένα χρόνο αργότερα, εναντίον της Ρουμανίας. Στις 9 Οκτωβρίου 2014, σε έναν αγώνα για τα προκριματικά του Ευρωπαϊκού Πρωταθλήματος Ποδοσφαίρου 2016, σημείωσε το πιο πρόσφατο γκολ από τα πέντε διεθνή γκολ του, εναντίον της Εσθονίας, σε μια εντός έδρας νίκη με 1–0.

Αφού εμφανίστηκε σε αγώνα του Πρωταθλήματος Εθνών ΟΥΕΦΑ 2020-21 εναντίον του Καζακστάν στις 4 Σεπτεμβρίου 2020, ο Μικολιούνας έκανε την 85η συμμετοχή του για τη χώρα του και έτσι έγινε ο παίκτης με τις περισσότερες συμμετοχές για τη Λιθουανία, ξεπερνώντας τον προηγούμενο κάτοχο του ρεκόρ, Άντριους Σκέρλα. Στις 25 Σεπτεμβρίου 2022, έγινε ο πρώτος Λιθουανός παίκτης που έφτασε τις 100 συμμετοχές για την εθνική ομάδα αφού έπαιξε στον αγώνα του Πρωταθλήματος Εθνών ΟΥΕΦΑ εναντίον του Λουξεμβούργου.

Διακρίσεις 
ΦΜΚ Κάουνας

 Πρωτάθλημα Λιθουανίας: 2004
 Κύπελλο Λιθουανίας: 2004
 Σούπερ Καπ Λιθουανίας: 2004

Χαρτ

 Κύπελλο Σκωτίας: 2005–06

Ζάλγκιρις

 Πρωτάθλημα Λιθουανίας: 2016, 2020, 2021
 Κύπελλο Λιθουανίας: 2016, 2018, 2021, 2022
 Σούπερ Καπ Λιθουανίας: 2016, 2017, 2020

Παραπομπές

Εξωτερικοί σύνδεσμοι 
 
 
 Συμμετοχές στην Χαρτ στο londonhearts.com
 
 

Λιθουανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Λιθουανίας Κ21
Ποδοσφαιριστές Εθνικής Λιθουανίας
FIFA Century Club
Ποδοσφαιριστές ΦΚ Βίλνιους
Ποδοσφαιριστές Πρωταθλήματος Λιθουανίας
Ποδοσφαιριστές ΦΚ Εκράνας
Ποδοσφαιριστές ΦΜΚ Κάουνας
Ποδοσφαιριστές Χαρτ οφ Μιντλόθιαν
Ποδοσφαιριστές Πρέμιερ Λιγκ Σκωτίας
Ξένοι ποδοσφαιριστές στην Σκωτία
Λιθουανοί ποδοσφαιριστές στο εξωτερικό
Ποδοσφαιριστές ΦΚ Άρσεναλ Κιέβου
Ποδοσφαιριστές Πρέμιερ Λιγκ Ουκρανίας
Ξένοι ποδοσφαιριστές στην Ουκρανία
Ποδοσφαιριστές ΦΚ Σεβαστόπολ
Ποδοσφαιριστές ΦΚ Σαχτιόρ Σολιγκόρσκ
Ποδοσφαιριστές Πρέμιερ Λιγκ Λευκορωσίας
Ποδοσφαιριστές Ζάλγκιρις Βίλνιους